ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

Nr. 59511/17.10.2024

***PROIECT***

**HOTĂRÂREA NR. ............................**

**privind** **aprobarea vânzării unui imobil - teren situat în Municipiul Satu Mare****, str. Lunca Sighet nr. 32**

Consiliul Local al Municipiului Satu Mare,

Urmare a solicitării numitelor Buda (fostă Müller) Claudia Adriana, Kiss Anna - Maria și Müller Irina, înregistrată la Primăria Municipiului Satu Mare sub nr. 7236/01.02.2024 și documentația anexată acesteia;

Analizând proiectul de hotărâre înregistrat sub nr. ................................., referatul de aprobare al Viceprimarului Municipiului Satu Mare, înregistrat sub nr. 59518/17.10.2024, în calitate de inițiator, raportul de specialitate comun al Serviciului Patrimoniu Concesionări Închirieri și al Directorului executiv al Direcției economice, înregistrat sub nr. 59520/17.10.2024, raportul de specialitate al Serviciului Juridic, înregistrat sub nr. 59891/18.10.2024 și avizele comisiilor de specialitate ale Consiliului Local Satu Mare;

Dat fiind prevederile art. 1, Anexa 1 din Hotărârea Consiliului Local Satu Mare nr. 155/ 28.04.2022;

Ținând seama de prevederile art. 10 alin. (2) și art. 24 din Legea cadastrului și a publicității imobiliare nr. 7/1996, republicată cu modificările și completările ulterioare, prevederile art. 553 alin. (1) coroborat cu alin. (4), art. 885, art. 888 și art. 1650 și următoarele din Codul Civil;

Luând în considerare prevederile art. 36 alin. (1) din Legea nr. 18/1991 a fondului funciar, republicată, cu modificările și completările ulterioare,

În conformitate cu prevederile art. 553 alin. (1) și alin. (4), art.888 și art. 914 din Legea nr. 287/2009 privind Codul Civil, republicată, cu modificările și completările ulterioare;

În temeiul prevederilor art. 18 lit. b), art. 86, art. 96, art. 98 și art. 101 din Anexa la Ordinul nr. 600/2023 privind aprobarea Regulamentului de recepție și înscriere în evidențele de cadastru și carte funciară, cu modificările și completările ulterioare;

În conformitate cu prevederile art. 354, art. 355 și ale art. 364 alin. (1) din O.U.G. nr. 57/2019 privind Codul administrativ, cu modificările și completările ulterioare;

Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

În temeiul prevederilor cu prevederile art. 87 alin. (5), art. 108 lit. e), art. 129 alin. (2) lit. c) și alin. (6) lit. b), art. 139 alin. (2) și ale art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare;

Adoptă prezenta:

**H O T Ă R Â R E :**

**Art. 1.** Se atestă apartenența la domeniul privat al Municipiului Satu Mare a imobilului - teren în suprafață de 482 mp, respectiv cota actuală de 482/552 părți teren (cota inițială de 452/552 părți teren) cu categoria de folosință „curți construcții”, înscris în CF nr. 162194 Satu Mare (nr. CF vechi 21655 Satu Mare) sub nr. top 4880/28, situat în Satu Mare, str. Lunca Sighet nr. 32, jud. Satu Mare și se însușește documentația cadastrală denumită ”Plan de situație”, vizată de O.C.P.I. Satu Mare sub nr. 11753/12.02.2024, executat de SC TOPO LIKY SRL prin persoană fizică autorizată A.N.C.P.I. – Blet Carmen - Aida, care constituie anexă la prezenta hotărâre.

**Art. 2.** Se aprobă actualizarea datelor de carte funciară pentru imobilul - teren proprietatea privată a municipiului Satu Mare, str. Lunca Sighet nr. 32, înscris în CF nr. 162194 Satu Mare (nr. CF vechi 21655 Satu Mare) sub nr. top 4880/28, prin mărirea suprafeței de la 552 mp la 589 mp, conform măsurătorilor din teren.

**Art. 3.** (1) Se aprobă vânzarea în favoarea numitelor Buda Claudia -Adriana, Kiss Anna - Maria și Müller Irina, a terenului în suprafață de 482 mp, identificat la articolul precedent, astfel:

- cota de 91/589 părți teren în favoarea numitei Buda Claudia Adriana,

- cota de 91/589 părți teren în favoarea numitei Kiss Anna - Maria,

- cota de 300/589 părți teren în favoarea numitei Müller Irina.

(2) Toate cheltuielile cu vânzarea terenului vor fi suportate de cumpărătoare.

**Art. 4.** Se aprobă prețul de 57.358 lei pentru terenul propus spre vânzare în suprafață de 482 mp, calculat conform prețurilor prevăzute în raportul de evaluare pentru terenurile cu categoria de folosință „curți construcții”, situate pe strada Lunca Sighet, care constituite Anexa 1 din Hotărârea Consiliului Local Satu Mare nr. 155/28.04.2022, după cum urmează:

- prețul de 10.829 lei, pentru terenul în suprafață de 91 mp ce revine numitei Buda Claudia Adriana,

- prețul de 10.829 lei, pentru terenul în suprafață de 91 mp ce revine numitei Kiss Anna - Maria,

- prețul de 35.700 lei, pentru terenul în suprafață de 300 mp ce revine numitei Müller Irina.

**Art. 5**. Se dispune O.C.P.I. Satu Mare înscrierea în evidențele CF a celor aprobate la articolele precedente.

**Art. 6.** Cu ducerea la îndeplinire a prezentei hotărâri se încredințează Viceprimarul Municipiului Satu Mare desemnat prin Dispoziția Primarului de a semna acte în formă autentică, inițiatorul proiectului de hotărâre și Serviciul Patrimoniu Concesionări Închirieri din cadrul Aparatului de specialitate al Primarului Municipiului Satu Mare.

**Art. 7.** Prezenta hotărâre se comunică prin intermediul Secretarului General al Municipiului Satu Mare, în termenul prevăzut de lege, Primarului Municipiului Satu Mare, Instituției Prefectului - Județul Satu Mare, doamnei Tămășan Ilieș Cristina, Viceprimar al Municipiului Satu Mare, Serviciului Patrimoniu Concesionări Închirieri și petentelor.

**INIȚIATOR PROIECT,**

Viceprimar

Tămășan Ilieș Cristina

**AVIZAT,**

Secretar General

Racolța Mihaela Maria

*Red. /Tehn.: 2 ex.*

*Caia Marcela*

**Art. 2.** Se însușește documentația cadastrală denumită ”Plan de situație”, vizată de O.C.P.I. Satu Mare sub nr. 11753/12.02.2024, executat de SC TOPO LIKY SRL prin persoană fizică autorizată A.N.C.P.I. – Blet Carmen - Aida, care constituie anexă la prezenta hotărâre.